Most na Đurđevića Tari

Most na Đurđevića Tari betonski je lučni most na rijeci Tari na sjeveru Crne Gore. Projektovao ga je inženjer Mijat Trojanović, a radove je izvodilo preduzeće Andonović iz Beograda. Predviđeni troškovi izgradnje mosta bili su 11,5 miliona dinara ali su do kraja radova uvećani za još milion dinara. Radovi na mostu započeli su 1937. godine, a završeni su u jesen 1940. Objekat je predat u saobraćaj krajem te godine. Probno opterećenje i svečano puštanje u saobraćaj su bili planirani za proljeće 1941. U trenutku dovršetka, bio je to najveći automobilski betonski lučni most u Evropi. Ubrzo po otvaranju objekat je pao u ruke okupatora za vrijeme drugog svjetskog rata u Jugoslaviji. Događaji iz toga perioda obrađeni su u filmu Most iz 1969. godine. Most je neposredno poslije rata 1946. godine i obnovljen, a korišten je i kao lokacija za snimanje britanskog akcijskog filma Force 10 from Navarone iz 1978. godine. Reference